b'\n_START_ARTICLE_\nMira Delavec\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskovala v Preddvoru, gimnazijo pa v Kranju. Leta 1997 je maturirala in se vpisala na Filozofsko Fakulteto Univerze v Ljubljani, kjer je \xc5\xa1tudirala sloven\xc5\xa1\xc4\x8dino in zgodovino. Aprila 2003 je na Oddelku za sloven\xc5\xa1\xc4\x8dino pod mentorstvom Igorja Grdine diplomirala z delom Josipina Urban\xc4\x8di\xc4\x8d - Turnograjska. Junija istega leta je diplomirala tudi na Oddelku za zgodovino z delom Vpra\xc5\xa1anje \xc5\xbeenske volilne pravice v programih slovenskih strank v prvi Jugoslaviji (1918\xe2\x80\x931941), ki ga je pripravila pod mentorstvom Bo\xc5\xbea Repeta in somentorja Jurija Perov\xc5\xa1ka. Jeseni 2003 se je vpisala na podiplomski \xc5\xa1tudij na Oddelku za slovenistiko. Pod mentorstvom Igorja Grdine je spomladi 2009 doktorirala z delom Vloga Josipine Turnograjske pri oblikovanju slovenske literature v 19. stoletju. Svojo raziskovalno dejavnost posve\xc4\x8da predvsem Josipini Turnograjski, njenemu literarnemu ustvarjanju in ostalim \xc5\xbeenskim vpra\xc5\xa1anjem v 19. stoletju na Slovenskem.'